钦定古今图书集成/历象汇编/乾象典/第088卷 > 性理会通 > 《瑞雪赋》〈有序〉蔡云程
## 钦定古今图书集成/历象汇编/乾象典/第088卷 > 性理会通 > 《瑞雪赋》〈有序〉蔡云程

《雪以瑞云》者，太守东桥顾公患冬燠无以兆丰，虔祷于神，越宿而大雨雪，乃进诸生学宫，授简俾赋焉。

“繄太空之冥冥兮，运化机于亭毒。惟群情之汹汹兮，
匪鸿钧其奚卜。眷赤城之新封，实回浦之故服。境接
炎氛，时罹恒燠。岂毒害之靡凌，亦丰穰之稀得。天杳
难忱，人何容力。乃若支临乎奋若干宅乎疆圉。日穷
次，月终纪星回，天，岁将始。倏同云兮四合，惊飞霰兮
千里。遍瑶域兮呈祥，纷路达兮溢喜。允矣东作之有
期，果哉西成之可企。”於戏噫嘻！丰年之冬，必有积雪。
羌振古以如斯，独不诵《南山》之什，歌《北风》之辞乎？方
其緌緌而下，片片而飞。既漫天而塞壑，亦投隙而穿
帷。初乘虚而委积，竟累日以淋漓。细转弄间，惊飘争
急。衮衮纷揉，霏霏交集。空树散珠霙之磊磊，高阎竞
玉霤之垂垂，诧乾坤之不夜。纵品汇以争奇。高云混
皓鹤，匹练迷素鹇。瑶尘输橘圃，瑞叶落人间。恍然若
乌海之阴涯，巍乎俨空素之崇山。枝嗅不香之花，杯
邀无影之月。济龙沙而失渡，看马耳之几没。非神降
乎滕六，岂术致乎延陀。信天地自然之数，固阴阳散
发之和。何袤丈之可愕，仅盈尺而不多。由是𬇙桥跨
蹇，剡曲乘槎。梁山息耕而感咏，《革泽甫》猎以兴歌；费推敲于柳絮，极模写于渔蓑。或寝处之息如，或餐服
而慷慨；或斧冰而破龙团，或乘风而披鹤氅；虽兴致
之不齐，犹在在其可想。亦有墨客骚人，悬觚作赋；武
夫健将，提戈系骛；开径以延宾，谈道而忘暮：是皆适
一时之情也，亦孰知其为五谷之精。嗟乎！万类琐琐
以赋“形，百工矻矻以支离。征此稼穑，吾不知天地其
何裨。《南金》提银，明珠文犀。琼英琅玕，玻璃火齐。玩之
不可以济渴，把之不可以疗饥。徒眩眸而曜目，孰与
慈雪之为宜。糜芑稙穉，稻秫菰粱。野多滞穗，亩有馀
粮。辟蚼蝠于千尺，诏螟蝗以自戕。咸有富而无窭，孰
与兹雪之为祥。”予方歌绎南山，诗赓北风。荷生成之
嘉惠，戴燮理之全功。岂曰抽秘思，骋妍词，牟色揣称
以为工。